arnastofnun/IGC-2024 huggingface dataset:
Élisabeth Louise Vigée Le Brun

Elisabeth Louise Vigée Le Brun (líka skrifað Vigée-Lebrun; franska: [elizabɛt lwiz viʒe ləbʁœ̃]; 16. apríl 1755 - 30. mars 1842), einnig þekkt sem Madame Le Brun, var frægur franskur portrettmálari seint á 18. öld.

Listrænn stíll hennar er almennt flokkaður sem arfleifð frá rókókóstíl með áhrifum frá nýklassískum stíl. Hægt er að flokka myndefni hennar og litanotkun sem rókókó, en stíll hennar tengist uppgangi nýklassismans. Vigée Le Brun skapaði sér nafn innan konungsveldisins sem portrettmálari Marie Antoinette. Hún naut fulltingis evrópskra aðalsmanna, leikara og rithöfunda og var félagi í listaakademíum tíu borga.

Vigée Le Brun málaði um 660 portrettmyndir og 200 landslagsmyndir. Auk margra verka í einkasöfnum eru málverk eftir hana í eigu stórra safna, svo sem Louvre, Hermitage-safnsins, National Gallery í London, Metropolitan Museum of Art í New York og margra annarra safna á meginlandi Evrópu og í Bandaríkjunum.
Arndís Anna K. Gunnarsdóttir

Arndís Anna Kristínardóttir Gunnarsdóttir (f. 3. febrúar 1982) er íslenskur lögfræðingur og alþingismaður Pírata í Reykjavíkurkjördæmi suður. Arndís Anna var kosin á þing í alþingiskosningunum árið 2021.
Hríseyjarviti

Hríseyjarrviti er viti í Hrísey við Eyjafjörð sem tekinn var í notkun þann 6. nóvember árið 1920. Hann var friðlýstur árið 2003.

Saga.

Samkvæmt frumvarpi laga um vitabyggingar frá árinu 1917 var "Vitamálaskrifstofunni" falið að reisa vita í Hrísey. Skilyrði landsstjórnarinnar fyrir byggingu hans var að sveitarfélögin í grenndinni skuldbindu sig til að reisa tvö aðra vita: Hjalteyrarvita og Svalbarðseyrarvita.

Hönnuðir vitabyggingarinnar voru verkfræðingarnir Guðmundur Hlíðdal og Thorvald Krabbe. Vitinn er fimm metra hár steinsteyptur turn, 2,7 sinnum 2,7 metrar að utanmáli. Á honum er 3,3 metra hátt ljóshús úr járni.

Menntamálaráðherra friðlýsti Hríseyjarvita þann 1. desember árið 2003. Tekur friðunin til bæði innra og ytra byrðis auk þess sem óheimilt er að raska umhverfi hans í 100 metra radíus.

Á Hríseyjarvita gefur að líta minningartöflu um alla þá menn sem starfað hafa sem vitaverðir í eynni. Var hún gefin af ættmennum fyrsta vitavarðarins, Ottós M. Þorgilssonar, sem gegndi starfinu lengst allra eða í 33 ár.
Jóhann Páll Jóhannsson

Jóhann Páll Jóhannsson (fæddur 31. maí 1992.) er þingmaður Samfylkingarinnar í Reykjavíkurkjördæmi norður. Hann var áður blaðamaður hjá Stundinni. Jóhann er með MSc. í evrópskri stjórnmálahagfræði frá London School of Economics and Political Science og MSc. í sagnfræði frá Edinborgarháskóla. Áður lauk hann heimspekinámi við Háskóla Íslands með lögfræði á alþjóðasviði sem aukagrein.

Tengill.

Heimasíða
Bambi (nafn)

Bambi er íslenskt karlmannsnafn.
Tjörusveppir

Rhytisma er ættkvísl sveppa í tjörvaætt "(Rhytismataceae)". Hún inniheldur um 18 tegundir, sem lifa sníkjulífi á blöðum lauffellandi trjáa. Ein tegund er þekkt á Íslandi: víðitjörvi "(Rhytisma salicinum)".

Tegundirnar hafa yfirleitt lítil áhrif á þrif plantnanna, en blöðin geta orðið eitruð grasbítum.
Stóra sviðið

Stóra sviðið er íslenskur grínsjónvarpsþáttur sem var sýndur haustið 2021 á Stöð 2. Þættirnir voru sex talsins og hófust sýningar 22. október 2021 og enduðu 26. nóvember 2021. Þáttastjórnendur voru Auðunn Blöndal, Steinþór Hróar Steinþórsson og Steinunn Ólína Þorsteinsdóttir. Í hverjum þætti fengu Auðunn og Steinþór þrjú verkefni eða þrautir og máttu fá gest til þess að leysa þrautirnar með þeim, áhorfendur þáttarins kusu síðan hver átti að vinna hverja þraut fyrir sig.

Framleiðsla.

Tökur hófust í mars 2021 og enduðu 28. september 2021. 14. september 2021 kom út tilkynning um að þættirnir voru væntanlegir og 28. september kom í ljós að frumsýning væri 22. október. 14. október kom út kitla og 18. október kom út sýnishorn.

Þann 26. nóvember 2021 var tilkynnt um að önnur þáttaröð væri væntanleg árið 2022.
Konunglegt merki Wales

Konunglegt merki Wales var formlega tekið upp í maí 2008. Það inniheldur skjaldarmerki prinsins af Wales (fjögur ljón á gulum og rauðum reitum) sem var tekið upp af Llywelin mikla, fursta af Wales á 13. öld, að viðbættri kórónu heilags Játvarðs yfir borða, ásamt einkennisblómum fjögurra landa Bretlands. Á borðanum er ritað kjörorðið („Ég er trúr landi mínu“). Það kemur úr þjóðsöng Wales og kemur líka fyrir á velskum útgáfum eins punda myntar sem slegin var frá 1985 til 2000. Merkið birtist áður á forsíðum ráðstafana velska þingsins. Frá þjóðaratkvæðagreiðslunni í Wales 2011 hefur það birst á forsíðum laga sem velska þingið samþykkir, og er á innsigli Wales.

Merkið fylgir aldalangri skjaldarmerkjahefð Wales. Merki Wales hafa í gegnum tíðina ýmist verið einhver útgáfa af velska drekanum sem birtist á fána Wales, eða skjaldarmerki Llywelyns mikla. Skjaldarmerki Englands, skjaldarmerki Skotlands og skjaldarmerki Írlands koma öll fyrir í skjaldarmerki Bretlands, en þar er ekkert skjaldarmerki Wales þar sem landið var innlimað í konungsríkið England. Wales hefur því ekki sömu stöðu og þessi lönd innan Bretlands. Merkið hefur samt verið notað eins og skjaldarmerki Wales af velska þinginu.
Bloomsbury-hópurinn

Bloomsbury-hópurinn (Bloomsbury Group) var félagsskapur nokkurra enskra rithöfunda, menntamanna, heimspekinga og listamanna á fyrri helmingi 20. aldar. Í upphafi samanstóð hann einkum af vinum og kunningjum sem höfðu verið við nám í Cambridge-háskóla eða tengdust honum á einn eða annan hátt og bjuggu í eða í nágrenni Bloomsbury-hverfisins í London. Meðlimirnir voru gagnrýnir á ríkjandi viðhorf í ensku samfélagi samtíma síns og höfðu með verkum sínum mikil áhrif á samfélagsumræðu, bókmenntir, fagurfræði, listir og hagfræði.

Helstu meðlimir Bloomsbury-hópsins voru: Clive Bell (listfræðingur og gagnrýnandi), Vanessa Bell (listmálari), E. M. Forster (rithöfundur), Roger Fry (listmálari og gagnrýnandi), Duncan Grant (listmálari), John Maynard Keynes (hagfræðingur), Desmond MacCarthy (rithöfundur og gagnrýnandi), Lytton Strachey (rithöfundur og gagnrýnandi), Leonard Woolf (rithöfundur, gagnrýnandi og útgefandi), Virginia Woolf (rithöfundur).
Benóní

Benóní er íslenskt karlmannsnafn.

Dreifing á Íslandi.
Helena Blavatsky

Helena Petrovna Blavatsky (rússneska: "Yelena Petrovna Blavatskaya", fædd "von Hahn"; úkraínska: "Olena Petrivna Blavatska"; 12 ágúst 1831–8. maí 1891) var rússneskur rithöfundur sem stofnaði Guðspekifélagið árið 1875. Hún eignaðist fylgjendur víða um heim sem helsti kenningasmiður guðspekinnar.

Blavatsky fæddist inn í aðalsfjölskyldu af blönduðum rússnesk-þýskum ættum í Jekaterínóslav, þá í rússneska heimsveldinu (nú Dnipro í Úkraínu). Hún ferðaðist víða um Rússaveldi sem barn. Hún var að mestu sjálfmenntuð og fékk áhuga á vestrænni dulspeki á unglingsárunum. Samkvæmt fullyrðingum hennar síðar meir fór hún árið 1849 í fjölda langferða og heimsótti Evrópu, Ameríku og Indland. Hún hélt því einnig fram að á þessu tímabili hafi hún kynnst hópi vitringa, „meisturum hinnar fornu visku“, sem sendu hana til Shigatse í Tíbet, þar sem hún hlaut þjálfun í að öðlast dýpri skilning á samruna trúarbragða, heimspeki og vísinda. Bæði gagnrýnendur hennar samtíma og síðari ævisöguritarar hafa haldið því fram að sumar eða allar þessar ferðir hafi verið tilbúningur og að hún hafi varið þessu tímabili í Evrópu. Snemma á áttunda áratugnum tók Blavatsky þátt í spíritistahreyfingunni. Þrátt fyrir að verja raunverulega tilvist spíritískra fyrirbæra, var hún ósammála hugmyndum spíritista um að þeir sem samband næðist við væru andar látins fólks. Hún flutti til Bandaríkjanna árið 1873, vingaðist við Henry Steel Olcott og vakti athygli almennings sem miðill, en var líka ásökuð opinberlega um svik.

Árið 1875 stofnaði Blavatsky Guðspekifélagið í New York-borg ásamt Olcott og William Quan Judge. Árið 1877 gaf hún út "Isis Unveiled", bók sem útlistaði guðspekilega heimssýn hennar. Blavatsky tengdi hana náið við dulspekilegar kenningar hermetíkur og nýplatónskrar heimspeki. Hún lýsti guðspeki sem „samruna vísinda, trúarbragða og heimspeki“ og lýsti því yfir að hún væri að endurvekja „forna visku“ sem lægi öllum trúarbrögðum heims til grundvallar. Árið 1880 fluttu hún og Olcott til Indlands, þar sem félagið átti í tengslum við Arya Samaj, sem var umbótahreyfing meðal hindúa. Sama ár, meðan hún var í Seylon, urðu hún og Olcott fyrsta fólkið frá Bandaríkjunum sem snerist opinberlega til búddisma. Þrátt fyrir að breska nýlendustjórnin væri þeim andsnúin breiddist guðspekin hratt út á Indlandi, en þau lentu í vandræðum eftir að Blavatsky var sökuð um að búa til yfirskilvitleg fyrirbæri með svikum. Heilsu hennar hrakaði og hún sneri aftur til Evrópu árið 1885 og stofnaði þar Blavatsky-stúkuna í London. Hún gaf þar út bókina "The Secret Doctrine", athugasemdir við það sem hún hélt fram að væru forn tíbetsk handrit, auk tveggja annarra bóka, "The Key to Theosophy" og "The Voice of the Silence". Hún lést úr inflúensu.

Blavatsky var umdeild á meðan hún lifði. Stuðningsmenn hennar litu á hana sem upplýstan speking, en gagnrýnendur hæddu hana sem loddara. Guðspekilegar kenningar hennar höfðu áhrif á útbreiðslu hugmynda hindúa og búddista á Vesturlöndum sem og þróun strauma innan vestrænnar dulspeki, eins og aríósófíu, mannspeki og nýaldarhreyfinguna.
1932

Árið 1932 (MCMXXXII í rómverskum tölum)

Á Íslandi.

Fædd

Dáin

Erlendis.

Fædd

Dáin
Antonio Conte

Antonio Conte (fæddur 31. júlí 1969) er ítalskur knattspyrnustjóri og fyrrum leikmaður. Hann er núverandi stjóri Tottenham Hotspur.

Conte var mikilvægur leikmaður Juventus og spilaði sem miðjumaður. Hann vann 5 Serie A titla og Meistaradeild Evrópu. Conte gerðist knattspyrnustjóri árið 2006. Hann hefur sem stjóri unnið titla með Juventus, Chelsea og Inter Milan.

Titlar sem leikmaður.

Juventus

Landslið

Titlar sem knattspyrnustjóri.

Bari

Juventus

Chelsea

Inter Milan
Fingraför (breiðskífa)

Fingraför er breiðskífa eftir íslenska tónlistarmanninn Bubba Morthens. Hún var gefin út þann 22. maí 1983 í samstarfi við íslenska plötufyrirtækið Steina ehf. Umslag plötunnar vakti mikla athygli á sínum tíma því að á umslaginu er Bubbi allnakinn með "Bubbi Fingraför" skrifað á vegg fyrir ofan hann. Fingraför var þriðja sólóplata Bubba en níunda plata hans í heildina.

Lagalisti.

Á sérútgáfu plötunnar sem kom út 6. júní 2006 bættust eftirfarandi lög við
Bergþór

Bergþór er íslenskt karlmannsnafn.

Dreifing á Íslandi.
Gunnuhver

Gunnuhver er hver á háhitasvæði á Reykjanesi, rétt sunnan við Reykjanesvirkjun. Þar eru leirhverir. Nafnið vísar í Guðrúnu Önundardóttur, sögulega persónu, sem á að hafa gengið aftur.
Á horni hamingjunnar

Á horni hamingjunnar er smáskífa með íslenska tónlistarmanninum Bubba Morthens og kom út 14. janúar 2021. Hún var önnur smáskífan af, þá væntanlegri plötu Bubba sem fékk nafnið Sjálfsmynd.
Dögun (breiðskífa)

Dögun er plata eftir íslenska tónlistarmanninn Bubba Morthens sem kom út 27. nóvember 1987. Í viðtali við Morgunblaðið þegar að upptökum á plötunni lauk sagðist Bubbi vera búinn með rokkið að sinni.Ég hef gert allt það í rokkinu sem mig hefur langað. Nú er ég að mta minn eigin tónlistarstílÁ blaðamannafundi daginn sem Dögun kom út hafði platan þá þegar selst í nær um því Sjö þúsund eintökum. Fyrir jól 1987 var platan búin að seljast í um tuttugu þúsund eintökum, en önnur eins sala var óþekkt í allri íslandssögunni, ef marka má orð Hjartar Jónssonar hjá Gramminu.

Lagalisti.

Plata eitt: A-hlið

Frelsarans slóð

Aldrei fór ég suður

Manstu

Dögun

Plata eitt: B-hlið

Bak við veggi martraðar

Silfraður bogi

Borgin mín

Menning

Bláu tónarnir

Pikk fyrir Geira

Á sérútgáfu dögun, sem kom út þann 6. júní 2005, bættust eftirfarandi lög við:

Þjóðlag

Frelsarans slóð

Aldrei fór ég suður

Manstu

Ég er ekki einn

Móna Lísa
...í sex skrefa fjarlægð frá paradís

...í sex skrefa fjarlægð frá paradís er plata með íslenska tónlistarmanninum Bubba Morthens frá árinu 2005. Hún og plata Bubba frá sama ári, Ást, voru plötur í tvíleik Bubba sem sóttu inblástur í skilnað sinn við eiginkonu sína, Brynju Gunnarsdóttur.
Fjórir naglar

Fjórir naglar er plata með Íslenska tónlistarmanninum Bubba Morthens og hljómsveitinni Stríð og frið. Plötuna unnu Bubbi og Stríð og friður með Pétri Þór Bendiktssyni, Pétri Ben, gítarleikara. Pétur rekur söguna þannig að Bubbi hafi nálgast hann baksviðs á tónleikum sem haldnir voru í tilefni 25. ár afmælis Kaupþings í ágúst 2007 og beðið hann um að vinna með sér næstu plötu sína. Platan, sem gefin var út 6. júní 2008, var fyrsta plata Bubba síðan að platan Ég er kom út 1991 til að koma út bæði í CD formi og á vínyl.Nú er Bubbi hins vegar stiginn til jarðar, tilbúinn að taka þátt í leiknum með sína allra bestu plötu í árabil
Birkir

Birkir er íslenskt karlmannsnafn.

Dreifing á Íslandi.
Lúðvík Kristjánsson

Lúðvík Kristjánsson (2. september 1911 – 1. febrúar 2000) var fræðimaður og rithöfundur, sem er þekktastur fyrir að hafa skrifað ritið "Íslenskir sjávarhættir" sem kom út í fimm bindum á árunum 1980-86.

Æviferill.

Lúðvík var fæddur og uppalinn í Stykkishólmi, foreldrar hans voru hjónin Kristján Árnason sjómaður og Súsanna Einarsdóttir. Lúðvík stundaði sjó á unglingsárunum, en hélt síðan til náms suður í Hafnarfirði, lauk gagnfræðaprófi við Flensborg 1929 og síðan kennaraprófi við Kennaraskóla Íslands 1932. Hann sat námskeið í íslenskum fræðum við Háskóla Íslands á árunum 1932-1934, þar sem hann naut meðal annars leiðsagnar Sigurðar Nordal prófessors. Lúðvík starfaði sem kennari við Miðbæjarbarnaskólann í Reykjavík 1934-1944. Árið 1937 gerðist hann einnig ritstjóri Ægis, tímarits Fiskifélags Íslands, og var jafnframt kennari á vélstjóranámskeiðum félagsins til ársins 1954. Hann var einnig ritstjóri Fálkans 1939 og Sjómannadagblaðsins 1941 og 1943.

Þann 30. október 1936 kvæntist Lúðvík eiginkonu sinni, Helgu Jónsdóttur Proppé.

Eftir 1954 snéri Lúðvík sér alfarið að rannsóknum og ritstörfum, og skrifaði á sínum ferli margar bækur, ritgerðir, greinar í tímaritum og blaðagreinar. Hann hafði áður rannsakað örnefni á Snæfellsnesi. Frá 1964 helgaði Lúðvík sig alfarið rannsóknum á íslenskum sjávarháttum, en kona hans Helga aðstoðaði hann við verkið. Það átti eftir að verða hans "magnum opus", eða helsta ritverk. "Íslenskir sjávarhættir" kom út í fimm bindum á árunum 1980-86.

Lúðvík segir sjálfur frá, að þegar hann var úti á sjó á sínum unglingsárum, hafi hann kynnst eldri sjómönnum sem gerðu honum grein fyrir því "hversu nauðsynlegt væri að bjarga frá gleymsku lýsingu á lífi og háttum þeirra fiskimanna, sem sótt hefðu sjó á árabátum, ferðast milli landsfjórðunga og búið í verbúðum." Rannsóknir hans beindust því að sjávarháttum fyrr á öldum, þegar haldið var til sjós á árabátum, og einnig gerði Lúðvík víðtækar rannsóknir á verstöðvum Íslands. Í "Íslenskum sjávarháttum" er að finna verstöðvatal fyrir allt landið, sem sagnfræðingurinn Gunnar Karlsson hefur kallað "ómetanlegt."

Árið 1981 var Lúðvík gerður heiðursdoktor við Háskóla Íslands, en sama ár gaf Sögufélagið út ritið "Vestræna", sem er samansafn af ritgerðum hans.

Lúðvík varð bráðkvaddur þann 1. febrúar 2000, 88 ára að aldri.

Í könnun Kiljunnar á RÚV 2014, við val á "íslenskum öndvegisbókmenntum", lenti ritið "Íslenskir sjávarhættir" eftir Lúðvík Kristjánsson í 117. sæti yfir "öndvegisrit".
Alexander 6.

Alexander VI páfi (1. janúar 1431 – 18. ágúst 1503), sem hét upphaflega Rodrigo de Borja var leiðtogi Rómversk-kaþólsku kirkjunnar og Páfaríkisins frá 11. ágúst 1492 til dauðadags 1503.

Rodrigo fæddist inn í hina atkvæðamiklu Borgia fjölskyldu í Xàtiva, þá undir krúnunni í Aragóníu (nú Spánn) og lærði lögfræði við Bolognaháskólann. Hann var vígður djákni og gerður að kardínála árið 1456 eftir að frændi hans var kjörinn Kalixtus III páfi, ári síðar varð hann varakanslari kaþólsku kirkjunnar. Hann hélt áfram að þjóna í Páfaráði undir næstu fjórum páfum og öðlaðist veruleg áhrif og auð á meðan. Árið 1492 var Rodrigo kjörinn páfi og fékk nafnið Alexander VI.

Páfalegar tilskipanir Alexanders árið 1493 staðfestu eða endurstaðfestu réttindi spænsku krúnunnar í Nýja heiminum í kjölfar landafunda Kristófers Kólumbusar árið 1492. Í seinna Ítalíustríðinu studdi Alexander VI son sinn Cesare Borgia sem starfaði fyrir Frakkakonung. Utanríkisstefna hans var að ná sem hagstæðustu kjörum fyrir fjölskyldu sína.

Alexander er talinn einn umdeildasti endurreisnarpáfinn, meðal annars vegna þess hann viðurkenndi að hafa eignast nokkur börn með ástkonum sínum. Fyrir vikið varð ítalskvædda valensíska eftirnafn hans, Borgia, samheiti yfir sældarhyggju og frændhygli, sem jafnan er talið einkenna störf hans sem páfa. Á hinn bóginn lýstu tveir arftakar Alexanders, Sixtus V og Úrbanus VIII, honum sem einum mest framúrskarandi páfa síðan sjálfur Pétur postuli var og hét.
Drekahlynur

Drekahlynur (fræðiheiti: "Acer barbinerve") er hlyntegund sem er ættuð frá norðaustur Asíu (Kóreuskagi, austur Rússland og norðaustur Kína. Hún verður allt að 7m há.
Unnatural Acts

Unnatural Acts voru breskir gamanþættir eftir Julian Barratt, Seán Cullen, Rich Easter og Rich Fulcher sem voru sendir út árið 1998 á sjónvarpsstöðinni Paramount Comedy Channel, sem nú heitir Comedy Central.

Í dag eru þættirnir aðallega þekktir sem fyrirrennari gamanþáttanna "Mighty Boosh" sem voru sýndir á BBC Three frá 2004 til 2007. Hugmyndin að fyrstu þáttaröð "Mighty Boosh", dýragarðsverðirnir sem leiknir eru af Julian Barratt og Noel Fielding, á upptök sín í þessum þáttum.
Bjarnharður

Bjarnharður er íslenskt karlmannsnafn.
Lúxemborg í Söngvakeppni evrópskra sjónvarpsstöðva

Lúxemborg hefur tekið þátt í Söngvakeppni evrópskra sjónvarpsstöðva 37 sinnum síðan að frumraun landsins í keppninni ásamt sjö öðrum löndum átti sér stað árið . Á milli 1956 og 1993 hafði landið aðeins ekki tekið þátt í keppninni árið . Lúxemborg hefur ekki tekið þátt frá árinu 1993. Landið hefur unnið keppnina fimm sinnum. Aðeins (sjö sinnum) og (sex sinnum) eru með fleiri sigra.

Fyrsti sigur Lúxemborgar var árið þegar Jean-Claude Pascal vann með laginu „Nous les amoureux“. France Gall sigraði svo árið með „Poupée de cire, poupée de son“. Lúxemborg sigraði síðan í tvö skipti í röð með Vicky Leandros og laginu „Après toi“ (), og með Anne-Marie David og laginu „Tu te reconnaîtras“ (). Fimmti sigur Lúxemborgar kom árið þegar Corinne Hermes vann með laginu „Si la vie est cadeau“. Eftir að hafa haldið keppnina árið 1984 hafði árangur landsins dvínað og komst það aðeins í topp-10 í tvö skipti eftir það; Sherisse Laurence í þriðja sæti () og Lara Fabian í fjórða sæti (). Lúxemborg tók ekki þátt árið og hefur dregið sig úr keppni í óákveðinn tíma.
Otrantósundið

Otrantósundið (albanska : Kanali i Otrantos, ítalska : "Canale d'Otranto," gríska: Στενό του Οτράντο) er sund í Miðjarðarhafi milli Ítalíu í vestri og Albaníu í austri. Það tengir Adríahafið við Jónahaf .

Punta Palascìa á sundinu er austasti oddi Ítalíu.

Sundið er 45-55 sjómílur breitt og er um 740 m. djúpt. Otrantósundið er nefnt eftir ítölsku borginni Otranto.
Stóribjörn

Stóribjörn (latína: "Ursa Major") er stjörnumerki á norðurhimni. Stóribjörn er eitt af 48 stjörnumerkjum sem Kládíos Ptólemajos lýsti í fornöld. Hluti Stórabjarnar er stjörnusamstæða sem er oftast kölluð Karlsvagninn á íslensku, en gengur líka undir ýmsum öðrum nöfnum. Stóribjörn er pólhverft stjörumerki sem virðist snúast um punkt sem er yfir norðurpólnum. Tvær björtustu stjörnurnar í stjörnumerkinu, Dubhe og Merak, eru leiðarstjörnur sem vísa á Pólstjörnuna. Karlsvagninn og Pólstjarnan koma fyrir á fána Alaska.
Kóreuhlynur

Kóreuhlynur (fræðiheiti: "Acer pseudosieboldianum") er runni eða lítið lauftré af ættkvísl hlyna (Acer) sem er frá norðausturhluta Asíu (norðaustur Kína, Kóreuskaga og austast í Rússlandi). Hann getur orðið að 8 m hár.

Hann hefur verið lítið eitt reyndur á Íslandi, en með litlum árangri. Hann er talinn mun harðgerðari en japanshlynur.
FA Šiauliai

FA Šiauliai, Šiaulių Futbolo Akademija, Futbolo Akademija Šiauliai er lið sem er í A lyga. Liðið var stofnað árið 2007. Núverandi völlur Savivaldybės stadionas tekur tæp 3.400 í sæti.
Næfurhlynur

Næfurhlynur (fræðiheiti: "Acer griseum") er lauffellandi trjátegund sem oftast nær 6 - 9 m hæð. Hann er ættaður frá mið Kína.
Bjólan

Bjólan er íslenskt karlmannsnafn.
Acer maximowiczianum

Acer maximowiczianum er lauffellandi trjátegund sem verður um 15 til 20 m hár. Hann er ættaður frá Kína og Japan.
SL lífeyrissjóður

SL lífeyrissjóður var stofnaður árið 1974 þegar allt launafólk á Íslandi var lögskyldað til að greiða í Lífeyrissjóð. SL er opinn sjóður og hlutlaus gagnvart bönkum og stéttarfélögum og er jafnframt eini lífeyrissjóðurinn sem hefur aldrei þurft að skerða lífeyrisréttindi. Sjóðurinn hefur frá upphafi verið varfærinn fjárfestir og tekur alvarlega það hlutverk að fara gætilega með fjármuni sem fjöldi fólks byggir fjárhagslega afkomu sína á. SL hlaut þannig verðlaun árið 2018 (Verdicta) fyrir hæstu ávöxtun sameignarsjóðs á 20 ára tímabili. Hjá sjóðnum starfa 16 manns og framkvæmdastjóri er Sigurbjörn Sigurbjörnsson, viðskiptafræðingur.
Acer caudatifolium

Acer caudatifolium er lauftré af ættkvísl hlyna (Acer) sem er frá Tævan. Hann verður að 20 m hár.
Bogi (nafn)

Bogi er íslenskt karlmannsnafn.

Dreifing á Íslandi.
Munro

Munro telst það staka fjall í Skotlandi sem er yfir 3000 fetum eða 914,4 metrum og er á opinberum lista Skoska fjallgöngufélagsins (Scottish Mountaineering Club). Heitið er vísun í Sir Hugh Munro (1856–1919) meðlim félagsins sem stakk upp á slíkri flokkun árið 1891. Munros eru 282 talsins og hafa 7.084 klifið þau öll (2021). Ben Nevis er þekktasta fjallið og er hæsta fjall Bretlandseyja.
Cheyenne (Wyoming)

Cheyenne er höfuðborg og stærsta borg Wyoming með um 65.000 íbúa (2020). Hún er í suðausturhorni ríkisins. Borgin var nefnd af íbúum árið 1867 eftir Cheyenne-frumbyggjum.
Frankfort

Frankfort er höfuðborg Kentucky. Íbúar voru um 28.000 árið 2020.
Annapolis

Annapolis er höfuðborg Maryland og hefur um 39.000 íbúa (2019). Hún er 40 km suður af Baltimore.
Brimi

Brimi er íslenskt karlmannsnafn.

Dreifing á Íslandi.
Lexington

Lexington getur átt við:
Vængsveppur

Vængsveppur (eða ostrusveppir) (fræðiheiti "Pleurotus") er ættkvísl matsveppa sem eru ræktaðir víða um heim, ekki síst ostruvængur (Pleurotus ostreatus). Þeir vaxa yfirleitt á dauðum viði, bæði í hitabeltinu og á tempruðum svæðum. Tegundirnar gefa oft frá sér efni sem lama þráðorma.

Hvernig tegundirnar skiftast niður er enn óljóst, en er verið að vinna í því.

Eftirfarandi tegundalista er raðað upp eftir skyldleika. Hann er ófullkominn og á líklega eftir að breytast eftir því sem greiningum fer fram.

Einungis ostruvængur hefur fundist villtur á Íslandi.
Bryntýr

Bryntýr er íslenskt karlmannsnafn.

Dreifing á Íslandi.
Slóvakía í Söngvakeppni evrópskra sjónvarpsstöðva

Slóvakía hefur tekið þátt í Söngvakeppni evrópskra sjónvarpsstöðva 7 sinnum síðan að frumraun landsins í keppninni átti sér stað árið . Landið reyndi að taka þátt árið , en komst ekki áfram úr undankeppninni. Í fyrstu þrem þátttökunum endaði Slóvakía aldrei í hærra en átjánda sæti, sem var árið . Vegna lélegrar niðurstöðu fékk landið ekki að taka þátt í keppnunum árin og , og endaði með að það dró sig úr keppni árið 1999. Slóvakía snéri aftur árið en dró sig aftur úr keppni fjórum árum seinna eftir að það komst aldrei áfram í úrslit.
Education City leikvangurinn

&lt;ns&gt;0&lt;/ns&gt;

&lt;revision&gt;

&lt;parentid&gt;1741200&lt;/parentid&gt;

&lt;timestamp&gt;2022-01-07T23:42:37Z&lt;/timestamp&gt;

&lt;contributor&gt;

&lt;ip&gt;89.160.233.104&lt;/ip&gt;

&lt;/contributor&gt;

&lt;comment&gt;bæti við tengli&lt;/comment&gt;

&lt;model&gt;wikitext&lt;/model&gt;

&lt;format&gt;text/x-wiki&lt;/format&gt;

Education City leikvangurinn er knattspyrnuvöllur í borginni Al Rayyan í Katar. Hann var vígður í febrúar 2020 og tekur rétt rúmlega 45 þúsund áhorfendur.

Leikvangurinn var fyrst og fremst reistur fyrir HM 2022, þar sem hann mun hýsa fjölda leikja í riðlakeppninni og einn leik í 16-liða úrslitum og annan í fjórðungsúrslitunum. Að mótinu loknu verður leikvangnum breytt í frjálsíþróttavöll fyrir háskólamiðstöðina í Al Rayyan og mun þá taka 25 þúsund áhorfendur.

Úrslitaleikur heimsbikarkeppni félagsliða 2021 milli Bayern München og UANL frá Mexíkó fór fram á Education City leikvangnum.

Við byggingu Education City leikvangsins var sérstaklega reynt að notast við vistvæn byggingarefni.
Héraðið

Héraðið er íslensk kvikmynd frá 2019 í leikstjórn Gríms Hákonarsonar.